**Catre viitorime**

*Alexandru Macedonski*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voi, care va veti naste de-aci-intr-un veac sau doi,

Voind s-aveti stiinta de cine-am fost si noi,

Luand spre deslusire istoria, — indata

Simtirea noastra-ntreaga, de fala imbatata,

Striga-va: „Ca strabunii sa fim de gloriosi,

Pe cand am fost cu totii misei sau ticalosi.“

Mai mult decat minciuna nimica nu rapune

E aspru adevarul, dar trebuie a-l spune:

Da, tara noastra toata, din cap pan’ la sfarsit

In zilele de astazi e starvul otravit,

Din care santu soare cu flacara-i suava

Nu poate sa mai scoata nimic decat otrava.

Si misuie asupra-i un sir de viermi gretosi

Ce-l sug pana la oase satui dar lipiciosi,

Blestem care desigur isi are inceputul,

Isi are si prezentul, isi are si trecutul,

Pe cand sfarsitul, — zilnic chemat si nesosit,

Se pierde printre veacuri, ramane neghicit.

Dar cum? Din timpul nostru nimic nu va ramane

Ca moaste respectate a zilelor batrane?

Ce? Zidurile Plevnei de sine au cazut

Si moar ta ne-a fost tara soldati cand am avut?

Ce? Poate sa existe mai mare barbatie

Decat sa-ti dai sfarsitul pe camp de batalie?

Ei! Da. Prin vant, pe zloata, f lamanzi si dezbracati,

Martirii ce avuram raman necontestati

Zburara, se luptara, murira; foarte bine:

E drept ca au fost ieftini cu sangele din vine,

E drept ca fiecare a fost un semizeu,

Dar pentru ce, si cine, nu stiu nici ei, nici eu.

Urmasi, oricat de mare veti crede-a noastra fala,

Feriti-va de-a trece sub poarta triumfala

Prin care-aceasta tara de-un veac a defilat,

Caci daca avem astazi si rege si regat,

Putem de azi pe maine s-avem si-mparatie,

Dar fara libertate si fara Romanie.